24-25 ફેબ્રુઆરીની ટ્રમ્પની ભારત મુલાકાત દરમિયાન કેટલીક ડીલ પર હસ્તાક્ષર પણ થશે. ડોનાલ્ડ ટ્રમ્પ અમદાવાદ ઉપરાંત દિલ્હીની મુલાકાત પણ લેવાના છે.

ટ્રમ્પની મુલાકાતને લઈને હાલ અમદાવાદ શહેરમાં જોરશોરથી તૈયારીઓ ચાલી રહી છે. ઉપરાંત તેમની સિક્યૉરિટીને લઈને પણ તડામાર તૈયારીઓ ચાલી રહી છે.

અમેરિકાના રાષ્ટ્રપતિ ડોનાલ્ડ ટ્રમ્પ હવાઈ માર્ગે અમદાવાદ ઍરપૉર્ટ પર આવશે. જે બાદ વડા પ્રધાન નરેન્દ્ર મોદી અને ટ્રમ્પ ઍરપૉર્ટથી 22 કિલોમિટર લાંબો રોડ શો યોજશે. 

જે બાદ ટ્રમ્પ અમદાવાદમાં બની રહેલા મોટેરા સ્ટેડિયમનું ઉદ્ઘાટન કરશે અને આશરે 1 લાખ જેટલી મેદનીની હાજરીમાં કાર્યક્રમ યોજાશે.

આ બધાની વચ્ચે ડોનાલ્ડ ટ્રમ્પની સુરક્ષાનો મુદ્દો હાલ ચર્ચામાં છે. ટ્રમ્પની સિક્યૉરિટી કેવી રીતે કરવામાં આવશે, તેની જાણકારી અમદાવાદ પોલીસે આપી હતી.

10,000 પોલીસકર્મીઓ હશે ખડેપગે 

ગુજરાત પોલીસ અને અન્ય સુરક્ષાદળોના જવાનો દ્વારા અમદાવાદના આ સુપર-સ્પેશિયલ મહેમાનોની સુરક્ષા માટેની જોરદાર તૈયારીઓ શરૂ કરી દેવાઈ છે.

DCP વિજય પટેલ, કંટ્રોલર અમદાવાદ શહેર દ્વારા અપાયેલી પ્રાથમિક માહિતી અનુસાર ટ્રમ્પની મુલાકાત દરમિયાન 25 IPS અધિકારીઓ, 65 ACP ક... બીજા 4000 અક્ષરો માટે લેખ ચાલુ રાખો:
ક્ષાના અધિકારીઓ, 200 પોલીસ ઇન્સ્પેક્ટર, 800 પોલીસ સબઇન્સ્પેક્ટર અને 10,000 જેટલા પોલીસકર્મચારીઓ  સુરક્ષાવ્યસ્થા માટે ખડેપગે રહેશે.

વિજય પટેલના કહેવા પ્રમાણે ઍરપૉર્ટ, રોડ શો, ગાંધી આશ્રમ અને મોટેરા સ્ટેડિયમ માટે પાંચ મોટી સુરક્ષા ટુકડીઓ બનાવવામાં આવી છે.

સાથે જ NSGના સુરક્ષાકર્મચારીઓ અને NSGના ઍન્ટિ-સ્નાઇપરની એક ખાસ ટુકડી ગુજરાત પોલીસની સુરક્ષાને વધુ મજબૂતી બક્ષશે.

આ ઉપરાંત બૉમ્બ ડિટેક્શન અને ડિસ્પૉઝલની 10 ટીમો પણ ખડેપગે હશે. સાથે બે ડૉગ-સ્કવૉડ પણ સુરક્ષા વ્યવસ્થામાં જોડાશે.

જે રસ્તા પરથી ટ્રમ્પ અને નરેન્દ્ર મોદીનો કાફલો પસાર થશે તેની આસપાસનાં તમામ મકાનોમાં રહેતા ભાડુઆતોનું ચેકિંગ હાથ ધરવા માટે પિનાક સોફ્ટવૅરની મદદ લેવાઈ હતી.

ઉપરાંત શહેરની હોટલોને તેમના ત્યાં આવનારા ગેસ્ટની માહિતી પોલીસને આપવાની સૂચના આપી દેવામાં આવી છે. 

CCTV કૅમેરા દ્વારા રખાશે નજર 

રોડ શોના રસ્તા પર શંકાસ્પદ મામલાઓમાં ધ્યાન રાખવા માટે સીસીટીવી કૅમેરા લગાવવામાં આવશે અને તેના દ્વારા રોડ શો પર નજર રાખવામાં આવશે. સાથે જ મોટેરા સ્ટેડિયમમાં પણ સીસીટીવી કૅમેરાની મદદ લેવામાં આવશે. 

સમગ્ર ઇવેન્ટ પર નજર રાખવા માટે સ્પેશિયલ વાયરલેસ ફ્રિક્વન્સીનો ઉપયોગ કરવામાં આવશે.

સાથે જ વડા પ્રધાન નરેન્દ્ર મોદી અને અમેરિકાના રાષ્ટ્રપતિ ડોનાલ્ડ ટ્રમ્પની મુલાકાત દરમિયાન કોઈ પણ પ્રકારની અનિચ્છનીય ઘટના ટાળવા માટે પોલીસ દ્વારા કોઈ પણ શંકાસ્પદ વસ્તુ કે શખ્સની માહિતી તાત્કાલિક ધોરણે પોલીસને આપવાની અપીલ કરાઈ છે.

આ ઉપરાંત મોટેરા સ્ટેડિયમની પાસે ઍન્ટિ-ડ્રૉન ટીમ પણ હાજર રહેશે. એ શંકાસ્પદ ફ્લાઇંગ ઑબ્જેક્ટને તાત્કાલિક ધોરણે નીચે પાડવા માટે સક્ષમ હશે.

મોટેરા સ્ટેડિયમમાં કેવી હશે સુરક્ષાવ્યવસ્થા? 

ટ્રમ્પ અને મોદી મોટેરા સ્ટેડિયમમાં એક લાખ જેટલા લોકોની હાજરીમાં કાર્યક્રમ કરશે. જેના માટે પણ અલગથી સુરક્ષાવ્યવસ્થા ગોઠવવામાં આવી છે.

ટ્રમ્પની સુરક્ષામાં અમેરિકાની સિક્રેટ સર્વિસ પણ સામેલ હશે અને તેના જવાનો સતત ડોનાલ્ડ ટ્રમ્પની સાથે હશે.

આ ઉપરાંત આટલા લોકો પર નજર રાખવા માટે સ્ટેડિયમમાં આશરે 200 જેટલા સીસીટીવી કૅમેરાની મદદ લેવામાં આવશે.

મોટેરા સ્ટેડિયમમાં જવા માટે 120 જેટલા ઍન્ટ્રી પૉઇન્ટ સેટઅપ કરવામાં આવશે. જેમાં ડોરફ્રેમ્ડ મૅટલ ડિટેક્ટર લગાવવામાં આવશે. ઉપરાંત હૅન્ડહેલ્ડ મૅટલ ડિટેક્ટરનો પણ ઉપયોગ કરવામાં આવશે.

મોટેરા સ્ટેડિયમનો કાર્યક્રમ અમેરિકામાં યોજાયેલા 'હાઉડી મોદી'...